Црква „Св. Илија“ - Браилово

Свети Илија – манастирска црква на Браиловскиот манастир. Историја Црквата била изградена на почетокот на XX век на местото на истоименото археолошко наоѓалиште. Нејзината изградба е поттикната од мештаните на чело со Јован Павлоски. Осветена е на 12 октомври 1975 година од страна на пелагонискиот епископ Ангелариј по налог на Митрополит Преспанско-битолски г. Климент. Архитектура Градбата на црквата е еднокорабна, со правоаголна основа и полукружна апсида на источната страна. Влезот се наоѓа на западната страна и над влезната врата има црно-бела слика на Свети Илија, а над сликата има ниша со фреска на која е прикажан патрониот светец. Камбанаријата на црквата се издига во средишниот дел од дворот на манастирот. Таа има квадратна основа и на секоја страна во горниот дел има по еден отвор. Влезот на камбанаријата е сместен на источната страна. Галерија Поврзано Браиловски манастир Манастир Св. Илија — археолошко наоѓалиште Црква „Св. Недела“ - Браилово Браилово Преспанско-пелагониска епархија Прилепско архијерејско намесништво Долненско-секиречка парохија Наводи Надворешни врски Црква „Св. Илија“ - Браилово на Ризницата ?